cid:D143EC70-18C5-491F-AAFB-79F4590C5B40

**Oznámenie o možnosti**

**absolvovať odborné vzdelávanie a prípravu**

**v systéme duálneho vzdelávania v spoločnosti ECCO Slovakia, a.s.**

1. **Základné informácie o organizácii štúdia v systéme duálneho vzdelávania v maturitnom odbore Technik obuvníckej výroby**

**Praktické vyučovanie** je poskytované od 1. ročníka v priestoroch

zamestnávateľa ECCO Slovakia, a.s. Martin, kde má firma študentskú dielňu

a moderné učebne.

**Teoretické vyučovanie** je poskytované v Strednej odbornej škole obchodu

a služieb v Martine podľa rozvrhu hodín.

*Praktické vyučovanie bude zamestnávateľ poskytovať vo firme v :*

1. ročníku - od 8:00 do 14:00 hod. vrátane prestávok (6 hod. celkového času),
2. - 4. ročníku – od 7:00 do 14:00 vrátane prestávok (7 hod. celkového času)
3. **Možnosť pracovného uplatnenia**

Spoločnosť ECCO poskytuje praktické vyučovanie ako súčasť odborného

vzdelávania v 4-ročnom študijnom odbore **Technik obuvníckej výroby.**

Absolvent po úspešnom ukončení štúdia získa úplné stredné odborné

vzdelanie – maturitné vysvedčenie, výučný list a medzinárodne platný

nemecký certifikát odbornej spôsobilosti.

Absolventi štúdia majú zmluvne garantovanú zamestnanie v spoločnosti ECCO. Uplatnenie môžu nájsť buď ako odborníci vo výrobe obuvi, ako

technická podpora výroby (technici, technológovia, kontrolóri kvality,

špecialisti, konštruktéri, technicko - administratívny personál, inštruktori)

alebo stredný výrobný manažment ako sú tímlídri alebo majstri v závislosti

na dosiahnutých výsledkoch a zručnostiach.

Absolventi odboru môžu nájsť široké uplatnenie tiež v obuvníckych firmách na celom Slovensku a v zahraničí, nakoľko štúdium im poskytne vedomosti vo všetkých oblastiach obuvníckej výroby.

**c/ Hmotné a finančné zabezpečenie žiaka**

*Zamestnávateľ poskytne žiakovi nasledovné hmotné zabezpečenie :*

* ochranné osobné pracovné prostriedky a odev
* posúdenie zdravotnej spôsobilosti
* bezplatné stravovanie v jedálni – 1 obed počas dňa praktického výcviku
* úhradu nákladov na cestovanie do školy a do firmy na praktický výcvik
* študijný balíček na začiatku školského roka (pomôcky a zošity)

*Zamestnávateľ poskytne žiakovi nasledovné finančné zabezpečenie :*

**Podnikové štipendium** v každom ročníku za každý kalendárny mesiac školského roka v závislosti na celkovom prospechu a dochádzke na praktický výcvik:

* do 1,8: 130 €
* od 1,9 do 2,4: 80 €
* od 2,5 do 3,0: 50 €.

**Odmenu za produktívnu prácu** poskytne zamestnávateľ vo výške :

- v 1. ročníku - 50 % základnej mzdovej kategórie platnej v spoločnosti ECCO v aktuálnom roku

- v 2. ročníku - 60 % základnej mzdovej kategórie platnej v spoločnosti ECCO v aktuálnom roku

- v 3. ročníku - 70 % základnej mzdovej kategórie platnej v spoločnosti ECCO v aktuálnom roku

- v 4. ročníku - 90 % základnej mzdovej kategórie platnej v spoločnosti ECCO v aktuálnom roku

Okrem produktívnej práce firma poskytuje žiakovi počas celého štúdia možnosť zarobiť si ako brigádnik.

*Ďalšie benefity :*

Spoločnosť ECCO poskytne žiakom duálneho vzdelávania tiež podobné benefity

ako poskytuje zamestnancom (zľava na topánky, darčeky, zdravotné balíčky...)

d/ **Kritériá pre výber úspešných uchádzačov**

Výber úspešných uchádzačov o štúdium vykonáva firma ECCO na základe:

* výsledkov písomného logického testu
* výsledkov osobného rozhovoru
* študijných výsledkov v 9. ročníku

Úspešný uchádzač dostane potvrdenie od firmy o našom záväzku, ktoré sa prikladá k prihláške na strednú školu.

Podmienkou prijatia je tiež úspešné zloženie prijímacích skúšok na základe kritérií určených strednou školou.